सोशल मीडिया पोस्ट के बाद पत्थरबाजी-आगजनी हुई; 30 हिरासत में, धारा 144 लागू
Maharashtra Akola Violence - महाराष्ट्र के अकोला के ओल्ड सिटी थाना इलाके में शनिवार शाम को मामूली विवाद को लेकर दो समुदाय के बीच हिंसक झड़प हो गई। दोनों तरफ के लोगों ने एक-दूसरे पर पत्थर फेंके और वाहनों में तोड़फोड़ और आगजनी भी
महाराष्ट्र के अकोला में सोशल मीडिया पोस्ट को लेकर शनिवार को दो समुदाय के बीच हुई हिंसक झड़प में एक व्यक्ति की मौत हो गई। अकोला SP संदीप घुघे ने बताया- ओल्ड सिटी इलाके में मामूली बात पर दो समुदाय के बीच पत्थरबाजी हुई थी। उपद्रवियों ने कई वाहन जला दिए। कुछ लोगों ने थाने का घेराव करने की भी कोशिश की। फिलहाल हालात काबू में है।
SP घुघे ने बताया कि, पत्थरबाजी में 8 लोग घायल हुए हैं, जिसमें दो पुलिसकर्मी भी शामिल हैं। रविवार को एक व्यक्ति की अस्पताल में इलाज के दौरान मौत हो गई। पुलिस ने अब तक 30 लोगों को हिरासत में लिया है। इनसे पूछताछ की जा रही है। ​​अकोला कलेक्टर नीमा अरोड़ा ने बताया कि शहर में धारा 144 लगा दी गई है। दूसरों जिलों से भी पुलिस फोर्स बुलाई गई है।
घटना की दो तस्वीरें...
पुलिस ने शांति समिति की बैठक की 
शनिवार की हिंसक घटना के बाद पुलिस अधिकारियों ने शांति समिति की बैठक की। इसमें सभी धर्मों और समुदायों के प्रतिनिधियों, राजनीतिक दलों के नेता और समाजसेवी शामिल हुए। पुलिस ने सभी नागरिकों से शांति बनाए रखने की अपील की है। डिप्टी CM देवेंद्र फडणवीस ने भी घटना को लेकर DGP और अकोला के पुलिस-प्रशासनिक अधिकारियों से बात की।
मार्च में छत्रपति संभाजीनगर और जलगांव में भी हिंसा हुई थी...
छत्रपति संभाजीनगर की हिंसा में 10 पुलिसकर्मी समेत 12 लोग घायल हुए थे
इससे पहले 29 मार्च को भी छत्रपति संभाजीनगर (पुराना नाम औरंगाबाद) के किराडपुरा इलाके में दो गुटों के बीच झड़प हुई थी। लोगों ने एक-दूसरे पर पथराव किया था। वाहनों में आग भी लगा दी गई थी। मौके पर पहुंची पुलिस पर भी लोगों ने पथराव किया था। हमले में 10 पुलिसकर्मी समेत 12 लोग घायल हुए थे। इसके एक दिन बाद किराडपुर से लगे इलाके में पत्थरबाजी हुई थी। पुलिस जब हालात पर काबू पाने के लिए पहुंची तो भीड़ ने पथराव किया। पुलिस की गाड़ियों में आग लगा दी थी।
जलगांव हिंसा में 12 लोगों की गिरफ्तारी हुई थी, मूर्ति तोड़ने के बाद हिंसक झड़प हुई थी
छत्रपति संभाजीनगर की हिंसा के दो दिन बाद 1 अप्रैल को जलगांव में भी दो गुटों के बीच हिंसक झड़प हुई थी। रात को कुछ आसामाजिक तत्वों ने एक मूर्ति क्षतिग्रस्त कर दी थी, जिसके बाद दो गुटों आपस में भिड़ गए। सूचना मिलने पर पुलिस वहां पहुंची और हालात को काबू में किया। पुलिस ने इस मामले में 12 लोगो को हिरासत में लिया था।
इस पोल में भाग लेकर अपनी राय जरूर दें... 
हिंसा से जुड़ी ये खबर भी पढ़ें...
मणिपुर में हिंसा थमी, कर्फ्यू जारी, इंटरनेट-मोबाइल और ट्रेनें बंद; दंगाइयों को गोली मारने के आदेश
मणिपुर में मैतेई आरक्षण विवाद को लेकर भड़की हिंसा के बाद अब हालात नियंत्रण में हैं। सेना के 55 कॉलम और असम राइफल्स की टुकड़ी तैनात कर दी गई है। हिंसा में अब तक कुछ लोगों के मारे जाने की सूचना है। हालांकि, इसे लेकर अब तक कोई पुष्टि नहीं की गई है। सौ से ज्यादा लोग घायल हैं। पूरी खबर पढ़ें...